**OBRAZLOŽENJE IZMJENA I DOPUNA PRORAČUNA GRADA SLUNJA ZA 2025. GODINU**

U skladu s odredbama Zakona o proračunu (N.N. 144/2021), Pravilnika o proračunskim klasifikacijama (N.N. 26/10, 120/13 i 01/20), te Pravilnika o proračunskom računovodstvu i računskom planu (N.N. 158/23 i 154/24) sačinjen je prijedlog prvih izmjena i dopuna Proračuna Grada Slunja za 2025. godinu.

Izmjenama i dopunama proračuna Grada Slunja za 2025. godinu pristupa se zbog korekcija

planiranih sredstva za određene proračunske prihode i rashode obzirom na očekivano ostvarenje prihoda i očekivane troškove projekata koji se planiraju realizirati.

Navedenim izmjenama i dopunama proračuna Grada Slunja za 2025. godinu predlaže se povećanje prihoda i primitaka tekuće godine sa 9.144.335,00 € za 711.412,38 €, te bi oni sad iznosili 9.855.747,38 €.

Podsjećam da su u Proračun Grada Slunja za 2025. godinu u cijelosti uključeni financijski planovi gradskih proračunskih korisnika (Dječji vrtić Slunj, Pučko otvoreno učilište Slunj, Knjižnica i čitaonica Slunj), odnosno njihovi vlastiti prihodi i primici, te rashodi i izdaci proračunskih korisnika koje financiraju iz tih prihoda.

Struktura prihoda je slijedeća:

* Prihodi Grada Slunja 9.248.820,00 €
* Prihodi Dječjeg vrtića Slunja 522.055,00 €
* Prihodi Pučkog otvorenog učilišta Slunj 76.972,38 €
* Prihodi Knjižnice i čitaonice Slunj 7.900,00 €

Uz prihode i primitke tekuće godine, planiran je i prijenos rezultata poslovanja iz 2024. godine koje su ostvarili Grad Slunj i njegovi proračunski korisnici u sumarnom iznosu 2.390.104,34 €, odnosno pojedinačno kako slijedi:

* Grad Slunj – višak prihoda 2.321.444,53 €
* Dječji vrtić Slunj – višak prihoda 50.773,00 €
* Pučko otvoreno učilište Slunj – manjak prihoda - 4.457,47 €
* Knjižnica i čitaonica Slunj – manjak prihoda - 549,00 €
* Vijeće srpske nacionalne manjine – višak prihoda 22.893,18 €

Podsjećam da su ostvareni manjkovi Pučkog otvorenog učilišta Slunj i Knjižnice i čitaonice Slunj zapravo metodološki manjkovi nastali zbog ulaska u lokalnu riznicu i primjene novog Pravilnika o proračunskom računovodstvu gdje se troškovi plaća za mjesec prosinac evidentiraju u tekućoj godini a plaćanja se obavljaju u siječnju naredne godine.

Uključivanjem stvarno ostvarenih viškova prihoda iz prethodne godine u proračun, raspoloživi prihodi i primici u 2025. godini iznose **12.245.851,72** €.

Raspored prihoda po skupinama ekonomske klasifikacije daje se u nastavku:

|  |  |  |  |
| --- | --- | --- | --- |
| PRIHODI | PLAN | PROMJENA | NOVI PLAN |
| Prihodi od poreza | 1.848.000,00 | 100.000,00 | 1.948.000,00 |
| Pomoći iz inozemstva i od subjekata unutar općeg proračuna | 5.254.596,00 | 455.849,00 | 5.710.445,00 |
| Prihodi od imovine | 213.680,00 | 38.800,00 | 252.480,00 |
| Prihodi od upravnih i administrativnih pristojbi, pristojbi po posebnim propisima i naknada | 1.725.650,00 | 22.200,00 | 1.747.850,00 |
| Prihodi od prodaje proizvoda i robe te pruženih usluga i prihodi od donacija | 66.409,00 | 24.563,38 | 90.972,38 |
| Kazne, upravne mjere i ostali prihodi | 12.000,00 | 0,00 | 12.000,00 |
| Prihodi od prodaje neproiz. dugotrajne imovine | 2.500,00 | 0,00 | 2.500,00 |
| Prihodi od prodaje proizvedene dugotrajne imovine | 21.500,00 | 70.000,00 | 91.500,00 |
| Preneseni viškovi iz prethodnih godina | 2.139.100,00 | 251.004,34 | 2.390.104,34 |
| UKUPNO | 11.283.435,00 | 962.416,72 | 12.245.851,72 |

Rashodi i izdaci Grada Slunja i njegovih proračunskih korisnika planirani su na razini raspoloživih prihoda i primitaka – 12.245.851,72 €.

Raspored rashoda i izdataka po skupinama ekonomske klasifikacije daje se u nastavku:

|  |  |  |  |
| --- | --- | --- | --- |
| RASHODI I IZDACI | PLAN | PROMJENA | NOVI PLAN |
| Rashodi za zaposlene | 1.807.065,00 | 141.543,00 | 1.948.608,00 |
| Materijalni rashodi | 2.905.581,00 | 623.199,58 | 3.528.780,58 |
| Financijski rashodi | 19.155,00 | 2.940,00 | 22.095,00 |
| Subvencije | 74.900,00 | 3.100,00 | 78.000,00 |
| Pomoći dane u inozemstvo i unutar općeg proračuna | 70.583,00 | 8.150,00 | 78.733,00 |
| Naknade građanima i kućan. na temelju osiguranja i dr.naknade | 169.930,00 | 8.000,00 | 177.930,00 |
| Ostali rashodi | 1.288.562,00 | -101.092,00 | 1.187.470,00 |
| Rashodi za nabavu neproizvedene dugotrajne imovine | 170.200,00 | -100.000,00 | 70.200,00 |
| Rashodi za nabavu proizvedene dugotrajne imovine | 2.325.359,00 | 312.170,00 | 2.637.529,00 |
| Rashodi za dodatna ulaganja na nefinancijskoj imovini | 2.452.100,00 | -47.293,86 | 2.404.806,14 |
| Izdaci za ulaganja u fin.instrumente – dionice i udjele u glavnici | 0,00 | 54.700,00 | 54.700,00 |
| Izdaci za otplatu glavnice primljenih kredita i zajmova | 0,00 | 57.000,00 | 57.000,00 |
| UKUPNO | 11.283.435,00 | 962.416,72 | 12.245.851,72 |

U nastavku slijedi pojašnjenje izmjena Proračuna Grada Slunja za 2025. godinu:

OBRAZLOŽENJE OPĆEG DIJELA PRORAČUNA

A. RAČUN PRIHODA I RASHODA

PRIHODI

- Skupinu prihoda 61 Prihodi od poreza povećavamo sa planiranih 1.848.000,00 € na 1.948.000,00 €. Najznačajnija sredstva planiraju se s osnova prihoda od poreza na dohodak – 1.750,000,00 €.

Podsjećam da udio Grada Slunja u prihodima od poreza na dohodak iznosi 74%, a u istom iznosu Grad snosi i troškove povrata poreza na dohodak po godišnjoj prijavi. Troškovi povrata poreza na dohodak po godišnjoj prijavi su dosta veliki i to prvenstveno zbog povrata poreza na dohodak mladim osobama (mladim osobama do 25 godina uplaćeni porez na dohodak se vraća u cijelosti, a mladima od 26 do 30 godina starosti vraća se 50% uplaćenog poreza).

Ovdje su planirani i prihodi od poreza na promet nekretnina – cca 120.000,00 €, poreza na potrošnju alkoholnih i bezalkoholnih pića – cca 66.000,00 €, te poreza na nekretnine – cca 12.000,00 €.

- Skupinu prihoda 63 Pomoći iz inozemstva i od subjekata unutar općeg proračuna povećavamo sa prvotno planiranih 5.254.596,00 € na 5.710.445,00 € .

Najznačajnija sredstva od pomoći očekuje Grad Slunj – 5.362.390,00 €.

Značajna sredstva planirana su s osnova ***pomoći iz Europske unije*** i to za sufinanciranje slijedećih projekata:

* Cjelovita obnova Starog grada Slunja 1.275.000,00 €
* Sanacija odlagališta komunalnog otpada Pavlovac 799.000,00 €
* Rekonstrukcija Ulice Radoslava Lopašića 320.000,00 €
* Sanacija mjesnog doma u Furjanu 50.000,00 €
* Izmjene Prostornog i Urbanističkog plana uređenja Grada Slunja 48.000,00 €

Očekuju se i ***kapitalne državne pomoći*** s osnova sufinanciranja slijedećih projekata:

* Izgradnja uređaja za pročišćavanje otpadnih voda 277.000,00 €
* Izgradnja vodoopskrbnog cjevovoda u dijelu naselja D.Taborište 40.200,00 €
* Sanacija zidova Starog grada Slunja 100.000,00 €
* Cjelovita obnova Starog grada Slunja 112.500,00 €
* Izrada projektne dokumentacije uređenja Trga Zrinskih i Frankopana 50.000,00 €
* Izrada projektne dokumentacije izgradnje pješačkog mosta Slovin 100.000,00 €
* Uređenje i opremanje sportskog vježbališta kod pumptrack staze 45.000,00 €
* Sanacija privatnih objekata stradalih u potresu 63.000,00 €
* Održavanje nerazvrstanih cesta po mjesnim odborima 146.400,00 €
* Uređenje i opremanje dječjeg igrališta na gradskom kupalištu 50.000,00 €
* Uređenje i opremanje Dječjeg vrtića Slunj 40.000,00 €
* Stambeno zbrinjavanje mladih obitelji 20.000,00 €

Grad Slunj očekuje i *tekuće državne pomoći* s osnova sredstava fiskalnog izravnanja - 637.420,00 €, te s osnova pomoći za fiskalnu održivost dječjih vrtića – 257.000,00 €. Planirana su i sredstva od Ministarstva znanosti za nastavak realizacije projekta održavanja edukativnih, sportskih i kulturnih aktivnosti djece – 15.000,00 €

Grad Slunj očekuje i *pomoći od Karlovačke županije*. *Tekuće županijske pomoći* očekuju se s osnova sufinanciranja sterilizacije pasa i mačaka – 2.500,00 €, te s osnova sufinanciranja organizacije manifestacije Rastoke trail – 4.000,00 €.

*Kapitalne pomoći iz županijskog proračuna* očekujemo s osnova sufinanciranja izrade projektne dokumentacije izgradnje prometnog terminala – 20.000,00 €, te s osnova sufinanciranja nabave i postavljanja interpretacijskih alata u sklopu provedbe krovnog interpretacijskog plana – 6.000,00 €.

Planirane su i ***kapitalne pomoći od izvanproračunskih korisnika***:

- Županijske uprave za ceste s osnova refundacije i financiranja radova sanacije kolnika NCG 255 Furjan-Kosa-Zapoljak – 556.000,00 €

- Fonda za zaštitu okoliša i energetsku učinkovitost s osnova sufinanciranja sanacije odlagališta komunalnog otpada Pavlovac – 90.000,00 €

- Fonda za zaštitu okoliša i energetsku učinkovitost s osnova sufinanciranja nabave računalnih programa za potrebe digitalizacije gradske uprave – 20.000,00 €,

- Fonda za zaštitu okoliša i energetsku učinkovitost s osnova sufinanciranja nabave opreme za video-nadzor prometa i kibernetičku sigurnost u sklopu projekta Slunj Smart City – 37.500,00 €

- HZZO-a, HZZ-a i HZMO-a s osnova sufinanciranja izrade projektne dokumentacije i radova na uređenju i obnovi zgrade u Školskoj 1 – 60.000,00 €.

***Tekuće pomoći od izvanproračunskih korisnika*** očekuju se od:

- Hrvatskih cesta s osnova sufinanciranja troškova zimske službe – 85.630,00 €,

- Hrvatskog zavoda za zapošljavanje za zapošljavanje 2 nezaposlene osobe u javnom radu u trajanju 9 mjeseci – 21.000,00 €,

- Hrvatskog zavoda za zdravstveno osiguranje s osnova refundacija troškova obveznih zdravstvenih pregleda kod novih zapošljavanja – 220,00 €

- Fonda za zaštitu okoliša i energetsku učinkovitost s osnova sufinanciranja troškova uklanjanja povećanih količina otpada uslijed migrantskih kretanja – 14.020,00 €

**Dječji vrtić Slunj** planira pomoći u iznosu **296.755,00 €.**

Očekuju pomoći Općine Rakovica za rad područnog odjeljenja vrtića u Rakovici – 243.500,00 €, pomoći Općine Cetingrad s osnova sufinanciranja smještaja djece s područja njihove Općine u vrtiću Slunj – 50.600,00 €, te pomoć Ministarstva znanosti, obrazovanja i mladih RH za program predškolskog obrazovanja Dječjeg vrtića Slunj – 2.655,00 €.

**Pučko otvoreno učilište Slunj** planira pomoći Ministarstva kulture s osnova sufinanciranja zamjene krovišta na prednjem dijelu zgrade – **40.000,00 €**, te s osnova sufinanciranja troškova organizacije Folklornih susreta i manifestacije Mostovi plešu – **5.000,00 €**.

**Knjižnica i čitaonica Slunj** planira **6.300,00 €** pomoći iz proračuna nadležnog ministarstva za projekt opremanja knjižnice novim knjigama i časopisima.

**Skupinu prihoda 64 Prihodi od imovine** planiramo u iznosu 252.480,00 € i radi se o gradskim prihodima.

Planirani su prihodi s osnova naplate ulaza na javnu turističku infrastrukturu (novi most i šetnicu u Rastokama) – cca 160.000,00 €, zakupa javnih gradskih površina - cca 11.500,00 €, zakupa poslovnih prostora -cca 27.000,00 €, najma gradskih stanova -cca 16.000,00 €, zakupa državnog poljoprivrednog zemljišta -cca 11.000,00 €, naknade za ceste -cca 2.500,00 €, naknade HT-a za pravo služnosti odnosno pravo puta na javnim površinama grada - cca 11.100,00 €, naknade za eksploataciju mineralnih sirovina - cca 4.000,00 €, naknade za koncesije - cca 350,00 €, te prihode od kamata - cca 1.030,00 €.

Grad Slunj planira i prihode od spomeničke rente - cca 7.000,00 €, te naknade za zadržavanje nezakonito izgrađenih zgrada -cca 1.000,00 € (ostali prihodi za posebne namjene).

Skupina prihoda 65 Prihodi od upravnih i administrativnih pristojbi, pristojbi po posebnim propisima i naknada planirana je u iznosu 1.747.850,00 €. Sredstva su planirali Grad Slunj – 1.522.750,00 €, Dječji vrtić Slunj – 224.000,00 € i Knjižnica i čitaonica Slunj – 1.100,00 €.

Grad Slunj najznačajnije prihode planira s osnova naplate komunalne naknade – 1.360.000,00€, koji su planirani u visini godišnjeg zaduženja. Planirani su i prihodi od naplate zaustavljanja i parkiranja turističkih autobusa u zoni posebnog prometnog režima u širem području naselja Rastoke – 90.000,00 €, komunalnog doprinosa – 12.000,00 €, vodnog doprinosa – 500,00 €, šumskog doprinosa – 30.000,00 €, turističke pristojbe – 20.000,00 €, te refundacije troškova iz prethodnih godina i ostali nespomenuti prihodi – 10.250,00 €.

Dječji vrtić Slunj očekuje prihode s osnova sufinanciranja cijene usluge smještaja djece od strane roditelja u iznosu 224.000,00 €. Napominjem da se s osnova uplata roditelja čija su djeca smještena u vrtiću u Rakovici očekuje prihod od 50.000,00 €, dok se s osnova uplata roditelja čija su djeca smještena u vrtiću u Slunju očekuje prihod od 174.000,00 €.

Knjižnica i čitaonica Slunj planira ostvariti 1.100,00 € prihoda s osnova članarina.

**Skupinu prihoda 66 Prihodi od prodaje proizvoda i robe te pruženih usluga i prihodi od donacija** planiramo u iznosu 90.972.38 €.

Grad Slunj planira ostvariti prihod s osnova obavljanja poslova obračuna i naplate naknade za uređenje voda u ime i za račun Hrvatskih voda – 28.000,00 €, donacije za provođenje projekta Potencijali zajednice – 29.000,00 € (25.000,00 € od Nacionalne zaklade za razvoj društva i 4.000,00 € od ostalih subjekata), a očekujemo i darovanje zemljišta za formiranje parcele pješačkog visećeg mosta vrijednosti cca 200,00 €.

Pučko otvoreno učilište Slunj planira ostvariti 12.000,00 € s osnova prihoda od najma poslovnog prostora te prodaje ulaznica za predstave, koncerte i slično.

Pučko otvoreno učilište Slunj očekuje i 18.202,38 € temeljem donacija Zajednice športskih udruga Grada Slunja na ime sufinanciranja troškova plaća djelatnice koja vodi računovodstvo za Zajednicu i sportske klubove te materijalnih troškova, te 1.770,00 € s osnova donacija drugih pravnih osoba za organizaciju manifestacija.

Dječji vrtić Slunj očekuje prihode od prodaje viška proizvedene električne energije – 300,00 €, te donaciju namirnica vrijednosti cca 1.000,00 €. Knjižnica i čitaonica Slunj očekuje donaciju knjiga vrijednosti cca 500,00 €.

Na **skupini 68 Kazne, upravne mjere i ostali prihodi**, Grad Slunj planira prihod od 12.000,00 € s osnova naplate kazni za neplaćanje parkiranja i prometne prekršaje.

U okviru **skupine 71 Prihodi od prodaje neproizvedene dugotrajne imovine**, Grad Slunj planira prihode od prodaje zemljišta – 2.500,00 €.

U okviru**skupine 72 Prihodi od prodaje proizvedene dugotrajne imovine**, Grad Slunj planira sredstva od otkupa stanova sa stanarskim pravom – 1.500,00 €, te sredstva od prodaje stanova u vlasništvu Grada Slunja i kuća i stanova u vlasništvu RH – 90.000,00 €.

**RASHODI**

U okviru razreda **3 Rashodi poslovanja** i **razreda 4 Rashodi za nabavu nefinancijske imovine** dan je plan rashoda po ekonomskoj klasifikaciji pri čemu naglašavamo da su tu zajednički obuhvaćeni rashodi Grada Slunja i njegovih proračunskih korisnika: Dječjeg vrtića Slunj, Pučkog otvorenog učilišta Slunj, Knjižnice i čitaonice Slunj, 11 mjesnih odbora i Vijeća srpske nacionalne manjine.

- **Skupina 31** Rashodi za zaposlene planirana je u iznosu 1.948.608,00 €, a obuhvaća troškove plaća i materijalnih prava zaposlenih djelatnika u Gradu Slunju, Dječjem vrtiću Slunj, Pučkom otvorenom učilištu Slunj, Knjižnici i čitaonici Slunj te zaposlenih na programu javnih radova.

- **Skupina 32** Materijalni rashodi planirana je u iznosu 3.528.780,58 €, a obuhvaća troškove Grada Slunja i svih proračunskih korisnika. Ovdje su planirana sredstva za troškove električne energije, goriva, uredskog i drugog materijala, telefona, poštarine, zakupnine, naknade Ministarstvu financija za naplatu poreznih prihoda, naknade za rad Gradskog vijeća, Savjeta mladih, mjesnih odbora, rashoda za usluge održavanja komunalne infrastrukture, objekata, opreme, intelektualne usluge, računalne usluge, usluge odvjetnika, troškovi sudskih postupaka, komunalne usluge, troškovi provedbe izbora, troškovi organizacije raznih događanja i slično.

Najznačajniji troškovi, čak 2.132.230,00 €, planirani su za održavanje komunalne infrastrukture odnosno za održavanje nerazvrstanih cesta, javne rasvjete, groblja i mrtvačnica, te za održavanje i čišćenje javnih površina.

- **Skupina 34** Financijski rashodi planirana je u iznosu 22.095,00 €, a obuhvaća troškove bankarskih usluga i zateznih kamata te ostalih financijskih rashoda.

- **Skupinu 35** Subvencije povećavamo na iznos 78.000,00 €. Planirane su subvencije za emitiranje programa Radio Slunja – 50.000,00 €, subvencije poduzetnicima za pokretanje odnosno razvoj njihovih gospodarskih aktivnosti –10.000,00 €, subvencije poljoprivrednicima – 6.700,00 €, subvencije za rad Centra za gospodarenje otpadom Kodos d.o.o. – 8.300,00 €, te subvencija za uvođenje dodatnih autobusnih linija – 3.000,00 €.

- **Skupina 36** Pomoći dane u inozemstvo i unutar općeg proračuna planirana je u iznosu 78.733,00 €, a obuhvaća pomoći Karlovačkoj županiji i njezinim proračunskim korisnicima. Planirane su pomoći Karlovačkoj županiji na ime sudjelovanja u nekim zajedničkim akcijama i projektima – 18.650,00 €, pomoći Osnovnoj školi Slunj za troškove nabave radnog materijala za učenike, troškove organizacije produženog boravka u školi i druge potrebe – 54.283,00 €, pomoći Srednjoj školi Slunj – 1.800,00 €, te pomoći Glazbenoj školi - 4.000,00 €.

- **Skupina 37** Naknade građanima i kućanstvima na temelju osiguranja i druge naknade planirana je u iznosu 177.930,00 €, a obuhvaća naknade građanima u obliku novčanih isplata ili osiguranja nekih pogodnosti i prava u naravi. Većinski se sredstva realiziraju kroz Socijalni program gdje su osigurana sredstva u ukupnom iznosu 123.800,00 € za isplatu jednokratnih novčanih pomoći i subvencije troškova stanovanja socijalno ugroženim obiteljima, sredstva pomoći za opremu novorođenčeta, sufinanciranje smještaja djece u dječji vrtić, prijevoz učenika i slično. Osigurana su i sredstva za isplatu stipendija učenicima i studentima – 30.000,00 €, sredstva za troškove organizacije rada Poliklinike Suvag Karlovac u Slunju – 13.300,00 €, sufinanciranje sterilizacije pasa i mačaka – 5.000,00 €, sufinanciranje prijevoza vode građanima na područjima gdje nema vodovodne mreže – 4.500,00 €, te sredstva za novčane nagrade – 1.330,00 €.

- **Skupina 38** Ostali rashodi planirana je u iznosu 1.187.470,00 €, a obuhvaća troškove pomoći tvrtkama koje su u vlasništvu ili suvlasništvu Grada, udrugama građana, poljoprivrednim gospodarstvima, tvrtkama i građanima.

Osigurana su sredstva pomoći s osnova sufinanciranja projekata izgradnje vodoopskrbe i odvodnje – 406.000,00 €, te sredstva pomoći Centru za gospodarenje otpadom Kodos d.o.o. s osnova sufinanciranja izgradnje Centra Babina Gora – 100.800,00 €.

Što se tiče udruga građana, najveća sredstva osigurana su za rad i opremanje Dobrovoljnog vatrogasnog društva Slunj – 191.250,00 €, a zatim slijede Zajednica športskih udruga grada Slunja – 122.000,00 €, Gradsko društvo crvenog križa Slunj – 89.400,00 €, te Turistička zajednica grada Slunja – 59.810,00 €.

Planirane su i pomoći kućanstvima za obnovu oštećenih objekata u potresu – 63.000,00 €, pomoći mladim obiteljima za stambeno zbrinjavanje u iznosu 55.000,00 €, pomoći za očuvanje spomeničke baštine – 8.000,00 €, te kapitalne pomoći obiteljskim poljoprivrednim gospodarstvima u iznosu 17.500,00 €.

Ostala sredstva planirana su za donacije ostalim udrugama građana, političkim strankama, isplatu naknada šteta i slično.

- Planirana sredstva u okviru **Skupine 41** Rashodi za nabavu neproizvedene dugotrajne imovine smanjujemo na 70.200,00 €. Osigurana su sredstva za otkup zemljišta za modernizacija gradskih cesta i formiranje novih parcela cesta – 50.000,00 €, otkup zemljišta za formiranje parcele pješačkog visećeg mosta „Slovin“ – 200,00 €, te otkup zemljišta za potrebe uređenja prometnog terminala u centru grada – 20.000,00 €.

- Planirana sredstva na **skupini 42** Rashodi za nabavu proizvedene dugotrajne imovine povećavamo na 2.637.529,00 €.

Planirana su sredstva za radove na sanaciji odlagališta komunalnog otpada Pavlovac – 900.000,00 €, rekonstrukciju Ulice Radoslava Lopašića – 320.000,00 €, izradu projektne dokumentacije uređenja prometnog terminala u centru grada – 350.000,00 €, uređenje dijela platoa na gradskom kupalištu i opremanje dječjeg igrališta na gradskom kupalištu – 195.000,00 €, izradu projektne dokumentacije izgradnje pješačkog visećeg mosta „Slovin“ – 200.000,00 €, sredstva za izgradnju i opremanje sportske infrastrukture (vježbalište kod pumptrack staze, polivalentno igralište u Nikšiću) – 185.600,00 €, kupnju prijenosnog kioska za obavljanje uslužne djelatnosti sa potrebnom opremom – 57.000,00 €, izradu projektne dokumentacije uređenja šetnice uz Slunjčicu – 20.000,00 €, izrada projektne dokumentacije opremanja Utvrde kulture - 30.000,00 €, izradu spomen obilježja pokojnom biskupu Mili Bogoviću – 20.000,00 €, izmjene Prostornog i Urbanističkog plana uređenja grada Slunja – 48.000,00 €, opremanje i digitalizaciju gradske uprave – 61.300,00 €, nabavu potrebne opreme u sklopu programa održavanja komunalne infrastrukture – 70.000,00 €, nabavu potrebne opreme u sklopu projekta Slunj Smart City -63.500,00 €, postavljanje interpretacijskih alata u sklopu projekta Krovni interpretacijski plan – 15.000,00 €, komunalno opremanje Braniteljskog centra u Lađevcu – 20.000,00 € i druge manje troškove.

Dječji vrtić Slunj ima planirana sredstva za nabavu potrebne opreme u iznosu 2.000,00 €, Pučko otvoreno učilište u iznosu 1.900,00 €, a Knjižnica i čitaonica u iznosu 9.659,00 € (nabava knjižne građe).

- **Skupina 45** Rashodi za dodatna ulaganja na nefinancijskoj imovini planirana je u iznosu 2.404.806,14 €. Najznačajnija sredstva planiraju se za radove na cjelovitoj obnovi Starog grada Slunja – 1.500.000,00 €. Planirana su i sredstva za projektnu dokumentaciju i daljnje radove na sanaciji zidova Starog grada Slunja – 160.000,00 €, za izradu projektnih dokumentacija i samih radova na uređenju gradskih cesta i ulica – 430.000,00 €, za izradu projektne dokumentacije uređenja Trga Zrinskih i Frankopana – 125.000,00 €, za energetsku obnovu i uređenje zgrade u Školskoj ulici k.br.1 – 100.000,00 €, za modernizaciju javne rasvjete – 19.100,00 €, te za postavljanje bukobrana na zgradi Dječjeg vrtića Slunj – 5.000,00 €.

Pučko otvoreno učilište planira 65.706,14 € za zamjenu krovišta na prednjem dijelu zgrade.

**B. RAČUN FINANCIRANJA**

**-** U okviru **skupine 53** Izdaci za ulaganja u financijske instrumente – dionice i udjeli u glavnici, planirana su sredstva za dokapitalizaciju komunalnog društva Lipa d.o.o. Slunj u iznosu 54.700,00 €.

- U okviru **skupine 54** Izdaci za otplatu glavnice primljenih kredita i zajmova, predviđena su sredstva za povrat dijela primljenog državnog zajma ostvarenog u 2020. godini – 57.000,00 €.

**OBRAZLOŽENJE POSEBNOG DIJELA PRORAČUNA**

**Razdijel 001.** **Gradska predstavnička i izvršna tijela**

**Glava 01. Gradska predstavnička i izvršna tijela**

**Program 1000 Redovna djelatnost izvršne vlasti**

**-** U sklopu ***Aktivnosti Javna uprava,*** planirana su sredstva za plaću i materijalna prava gradonačelnice, troškovi službenih putovanja službenih delegacija Grada, troškovi stručnog usavršavanja i troškovi reprezentacije. Sredstva povećamo na troškovima reprezentacije i ostalih rashoda zbog nabave zastava RH za podjelu građanima kako bi ih istaknuli kod obilježavanja državnih praznika.

- U okviru ***Aktivnosti Donacije,*** planirana su sredstva pomoći Karlovačkoj županiji za potrebe rješavanja zajedničkih interesa svih općina i gradova na području županije, sredstva pomoći Udruženju obrtnika Slunj za organizaciju županijskih sportskih obrtničkih igara, kao i sredstva na ime otpisa potraživanja odnosno oslobađanja nekoga od neke obveze. Sredstva su povećana zbog dodjele potpore za organizaciju sportskih obrtničkih igara.

- U okviru ***Aktivnosti Tekuća rezerva*** predviđena su sredstva za financiranje nepredviđenih rashoda koje se nije moglo predvidjeti i planirati u proračunu za 2025. godinu.

- U okviru ***Aktivnosti Obilježavanje prigodnih datuma*** planiramo sredstva za troškove obilježavanja državnih praznika, obilježavanje datuma koji su bitni za Grad Slunj, te posjeta prijateljskim gradovima i općinama.

- U okviru ***Aktivnosti Javna priznanja i nagrade*** planirana su sredstva za izradu prigodnih zahvalnica, povelja, plaketa, te sredstva za nagrađivanje.

- U sklopu ***Tekućeg projekta Naknade šteta***, planiramo sredstva naknada šteta fizičkim i pravnim osobama.

- U okviru ***Tekućeg projekta Izbori za gradonačelnika*** planirana su sredstva za isplatu naknade izborne promidžbe kandidatu za gradonačelnika. Sredstva smanjujemo na očekivane troškove.

**Program 1001 Redovna djelatnost Gradskog vijeća**

- U sklopu ***Aktivnosti Gradsko vijeće,*** osigurana su sredstva za naknade za rad članovima Gradskog vijeća i članovima radnih tijela koje imenuje Gradsko vijeće.

- U sklopu ***Aktivnosti Financiranje političkih aktivnosti***, planiramo prijenose sredstava za redovan rad političkih stranaka koje djeluju u Gradskom vijeću Grada Slunja.

- U okviru ***Aktivnosti Planski dokumenti*** osigurana su sredstva za izradu strategija razvoja Grada Slunja, koje su nam preduvjet za prijavu na neke od natječaja za dodjelu bespovratnih sredstava, te drugih planskih dokumenata. Sredstva povećavamo zbog potrebe izrade Provedbenog programa Grada Slunja za razbolje 2025.-2029. godine.

- U okviru ***Aktivnosti Savjet mladih*** planirana su sredstva za provođenje aktivnosti Savjeta mladih i naknadu troškova članovima Savjeta mladih.

- U okviru ***Tekućeg projekta Izbori*** planirana su sredstva za troškove provođenja izbora za Gradsko vijeće i gradonačelnika, te za provođenje dopunskih izbora za člana Gradskog vijeća iz reda pripadnika srpske nacionalne manjine. Sredstva smanjujemo na očekivane troškove. Najznačajniji troškovi planirani su za naknade članovima biračkih odbora i izbornog povjerenstva – cca 22.000,00 €, naknadu troškova izborne promidžbe – cca 3.000,00 €, dok se ostala sredstva odnose na troškove tiska glasačkih listića, plakata, informiranja i slično.

**Program 1002 Mjesna samouprava**

***-*** U okviru ***Aktivnosti Mjesna samouprava,*** planirana su sredstva za režijske troškove društvenih domova ili prostorija koje se koriste za rad, te sredstva naknada za rad predsjednicima Vijeća mjesnih odbora.

- U okviru ***Aktivnosti Obnova mjesnih domova i uređenje prostorija za rad*** planirana su sredstva za nužna uređenja mjesnih domova i prostorija koje se koriste za rad. Sredstva povećavamo na 20.000,00 €.

- U okviru ***Tekućeg projekta Izbori*** planirana su sredstva za provođenje izbora za Vijeća mjesnih odbora. Troškovi uključuju naknade za rad biračkim tijelima, troškove informatičke podrške za provođenje izbora, tisak glasačkih listića, plakata i slično.

- ***Tekućim projektom Obnova mjesnog doma u Furjanu*** planirana su sredstva za sanaciju krovišta na domu u Furjanu. Planirana sredstva povećavamo za 2.750,00 €, odnosno za trošak izrade projektne dokumentacije, koju financira Grad. Radovi sanacije krovišta (50.000,00 €) planiraju se kandidirati na natječaj LAG-a Frankopan za financiranje iz Europskih sredstava.

**Program 1003 Redovna djelatnost Vijeća srpske nacionalne manjine**

- U okviru ***Aktivnosti Vijeće srpske nacionalne manjine*** osigurano je 25.658,18 € za troškove organizacije njihovog redovnog rada, obilježavanje prigodnih datuma te uređenje prostorija koje koriste za rad. Veća sredstva planiraju se utrošiti za sanaciju krovišta, te uređenje i opremanje prostorija za rad – 22.893,18 € (izvor viškovi iz prethodnih godina).

**Razdijel 002. Jedinstveni upravni odjel**

**Glava 01. Jedinstveni upravni odjel**

**Program 1006 Redovna djelatnost Jedinstvenog upravnog odjela**

- U okviru ***Aktivnosti Stručno, administrativno i tehničko osoblje***, ***pod izvorom opći prihodi i primici***, na skupini 31 Rashodi za zaposlene planirana su sredstva plaća i materijalnih prava zaposlenih djelatnika u Jedinstvenom upravnom odjelu Grada Slunja.

Pod ***izvorom tekuće pomoći od izvanproračunskih korisnika*** planirana su sredstva za plaće i materijalna prava osoba koje su zaposlene na programu javnih radova u 2025. godini.

Na ***skupini 32 Materijalni rashodi***, iz izvora financiranja opći prihodi i primici, viškovi prihoda i tekuće pomoći iz državnog proračuna, planirana su sredstva za podmirenje svih drugih troškova neophodnih za uredno i kvalitetno obavljanje poslova gradske uprave.

Ovdje su osigurana sredstva za troškove energije (električna energija, gorivo za automobile, pelet za centralno grijanje) – cca 17.000,00 €, sredstva za uredski, higijenski materijal, sitni inventar – cca 12.000,00 €, sredstva za usluge telefona i pošte – cca 14.000,00 €, sredstva za održavanje zgrade, opreme i prijevoznih sredstava – cca 29.000,00 €, ostale usluge (naknada Ministarstvu financija za naplatu poreznih prihoda, usluge zaštitarske službe, čišćenje zgrade, registracije službenih auta i sl.) – cca 62.000,00 €, računalne usluge- cca 60.000,00 €, intelektualne i osobne usluge (konzultantske usluge savjetovanja i pripreme natječajne dokumentacije za bespovratna sredstva za Grad Slunj i pravne osobe sa područja grada Slunja, geodetsko-katastarske usluge, vještačenja, procjene, i sl.) – cca 38.000,00 €, usluge promidžbe i informiranja (troškovi objava javnih natječaja i medijsko praćenje javnosti rada Grada Slunja) – cca 15.000,00 €, sredstva za troškove sudskih postupaka – cca 30.000,00 €, sredstva za premije osiguranja zgrade, automobila - cca 3.500,00 €, zakupnine – cca 14.000,00 €, članarine - cca 5.000,00 €, te troškovi sudskih pristojbi, javnobilježničkih naknada, komunalnih usluga i ostalih rashoda poslovanja - cca 15.500,00 €.

U okviru ***skupine 34 financijski rashodi*** planirana su sredstva za troškove bankarskih usluga i usluga platnog prometa, te zatezne kamate – 10.130,00 €. Sredstva povećavamo zbog većih bankarskih naknada koje su posljedica uvođenja lokalne riznice i jedinstvenog žiro računa preko kojeg se obavljaju sva plaćanja troškova i sva naplata prihoda kako za Grad Slunj, tako i za njegove proračunske korisnike – Dječji vrtić Slunj, Pučko otvoreno učilište Slunj i Knjižnicu i čitaonicu Slunj.

- U okviru ***Kapitalnog projekta Opremanje gradskih ureda*** planirana su sredstva za daljnju digitalizaciju gradske uprave kroz nabavu potrebne uredske opreme i računalnih programa.

Veća sredstva planiraju se za nadogradnju računalnog programa WEB GIS i nabavu programa lokalne riznice - cca 38.000,00 €. Napominjem da za nabavu programa WEB GIS očekujemo sufinanciranje Fonda za zaštitu okoliša i energetsku učinkovitost - cca 20.000,00 €.

- U okviru ***Tekućeg projekta Otplata zajma*** planirano je 57.000,00 € za povrat dijela primljenog državnog zajma ostvarenog u 2020. godini. Podsjećam da je državni zajam 2020. godine odobren s osnova pada prihoda i to u ukupnom iznosu 345.079,30 eura, a dosad je izvršen povrat zajma u iznosu 175.079,30 €. Krajnji rok za povrat zajma je 2027. godina.

**Program 1008 Poticanje razvoja gospodarstva**

- U okviru ***Aktivnosti Poticanje razvoja poljoprivrede, na skupini 32 Materijalni rashodi,*** planirana su sredstva za geodetsko-katastarske usluge za potrebe Programa raspolaganja državnim poljoprivrednim zemljištem, sredstva za provođenje programa zaštite divljači, te sredstva naknada članovima radnih tijela koji će biti uključeni u raspolaganje državnim poljoprivrednim zemljištem – 10.500,00 €.

Na skupini ***35 Subvencije*** planirana su sredstva subvencija poljoprivrednicima u ukupnom iznosu 6.700,00 €, i to za usijavanje travnjaka, osjemenjivanje krava i krmača, te za preradu i trženje poljoprivrednih proizvoda.

Na ***skupini 38 Ostali rashodi*** planirano je 17.500,00 € kapitalnih pomoći poljoprivrednim gospodarstvima za nabavku potrebne opreme i mehanizacije.

- U okviru ***Aktivnosti Poticanje razvoja poduzetništva*** planirane su subvencije poduzetnicima na ime pokretanja odnosno razvoja njihovih gospodarskih aktivnosti – 10.000,00 €. Napominjem da je tu natječaj završio te sredstva planiramo sukladno iskazanom interesu za ovu mjeru.

- U okviru ***Aktivnosti Poticanje razvoja turizma***, planirano je ukupno 59.810,00 € tekućih donacija Turističkoj zajednici Grada Slunja. Navedenim sredstvima osiguravamo 13.500,00 € za sufinanciranje troška plaće informatora u Info centru Rastoke, 2.500,00 € za troškove rada studenta, 5.910,00 € za režijske troškove i troškove održavanja multimedijske opreme Info centra u Rastokama, 31.600,00 € za troškove organizacije raznih turističkih događanja (Mostovi plešu, Koranski susreti, Jazz na vodi, Izložbeni korzo, Dani mlina, Advent u Rastokama, te druga kulturno-zabavna događanja), 5.000,00 € za postavljanje smeđe turističke signalizacije, 1.000,00 € za troškove montaže, demontaže i održavanja bine, te 300,00 € za članstvo u Europskoj Federaciji Napoleonovih gradova.

- U okviru ***Kapitalnog projekta Poduzetničke zone*** ukidamo planiranih 40.000,00 € za otkup zemljišta za poduzetničku zonu obzirom ove godine otkup neće biti realiziran (skupina 41). Ovdje za sad planiramo 10.000,00 € za izradu stručne analize stanja postojećih poduzetničkih zona (skupina 32).

Za kapitalni projekt Poduzetničke zone mijenjaju se očekivani pokazatelji:

|  |  |  |  |
| --- | --- | --- | --- |
| Aktivnost/projekt | Naziv | pokazatelj | 2025. |
| K100057 | Poduzetničke zone | radovi | Izrada stručne analize stanja postojećih poduzetničkih zona |

**Program 1011 Socijalna i humanitarna skrb**

Izmjene u okviru Programa Socijalna i humanitarna skrb temelje se na izmjenama Socijalnog programa za 2025. godinu i izračunima potrebnih sredstava za pojedine namjene.

**-** U okviru ***Aktivnosti Socijalni program – pomoć za opremu novorođenčeta***, planirana sredstva za isplatu novčanih pomoći za novorođeno dijete povećavamo na 40.000,00 €. Grad Slunj potpomaže obitelji za svako novorođeno dijete sa 1.000,00 €.

- U okviru ***Aktivnosti Socijalni program – stanovanje***, osigurana su sredstva za subvenciju troškova stanovanja za korisnike zajamčene minimalne naknade – 4.000,00 €. Napominjem da država osigurava sredstva pomoći za podmirenje troškova ogrijeva za iste korisnike.

- U okviru ***Aktivnosti Socijalni program – jednokratne novčane pomoći*** osigurana su sredstva za isplatu jednokratnih novčanih pomoći (26.600,00 €) i naknadu pogrebnih troškova (5.000,00 €).

- U okviru ***Aktivnosti Humanitarna djelatnost Crvenog križa Slunj*** planirano je 60.100,00 € pomoći Crvenom križu Slunj i to za plaće i materijalna prava zaposlenih – 53.520,00 €, za pripremu i odgovor na katastrofe – 500,00 €, za dobrovoljno darivanje krvi – 500,00 €, za troškove obilježavanja Svetog Nikole u župi Slunj – 1.500,00 €, te za usluge računovodstvenog servisa – 4.080,00 €.

- Kroz ***Aktivnost Rekreativni kutak i pomoć u kući starijim osobama***, planiramo 25.000,00 € pomoći Crvenom križu Slunj za provođenje programa Ministarstva socijalne politike i mladih „Pomoć u kući starijim osobama“, 1.500,00 € na ime partnerstva u programu „Rekreativni kutak“, te 2.800,00 € na ime partnerstva u programu „Zaželi – faza IV“.

- U okviru ***Aktivnosti Prava hrvatskih branitelja*** planirano je 3.000,00 € za troškove koji se odnose na osiguranje grobnih mjesta za umrle hrvatske branitelje ako oni ili njihova obitelj nemaju zakupljena grobna mjesta.

- Kroz ***Aktivnost Sufinanciranje smještaja djece u dječji vrtić*** osigurano je 30.000,00 € za plaćanje troškova smještaja u vrtić svakog trećeg i idućeg djeteta u obiteljima sa troje i više djece.

- U okviru ***Aktivnosti Sufinanciranje prijevoza učenika srednjih škola*** predviđeno je 8.000,00 € za sufinanciranje prijevoza učenika srednjih škola.

- U okviru ***Aktivnosti Prijevoz učenika Osnovne škole Slunj i Srednje škole Slunj*** predviđeno je 3.000,00 € za financiranje prijevoza učenika koji ne ostvaruju pravo na besplatni prijevoz temeljem Zakona o odgoju i obrazovanju u osnovnoj i srednjoj školi.

- U okviru ***Aktivnosti Sufinanciranje maturalnih putovanja i škole u prirodi*** predviđena su sredstva za financiranje troškova maturalnih putovanja i škole u prirodi za one učenike koji dolaze iz socijalno ugroženih obitelji.

Za aktivnost Socijalni program – pomoć za opremu novorođenčeta mijenjaju se očekivani pokazatelji:

|  |  |  |  |
| --- | --- | --- | --- |
| Aktivnost/projekt | Naziv | pokazatelj | 2025. |
| A100018 | Socijalni program-pomoć za opremu novorođenčeta | Broj obitelji koje će ostvariti pomoć za opremu novorođenčeta | 40 |

**Program 1012 Školstvo**

**-** U okviru ***Aktivnosti Naknade učenicima i studentima*** planirana su sredstva za isplatu stipendija učenicima i studentima. Sredstva smanjujemo na 30.000,00 €, koliko je dovoljno za isplatu postojećih stipendija te novih stipendija koje će biti ugovorene ove godine.

- U okviru ***Aktivnosti*** ***Donacije Osnovnoj školi Slunj,*** planirano je 133,00 € pomoći Osnovnoj školi Slunj za projekt „Moja mala knjižnica“, te 350,00 € za nabavu kamera za proširenje sustava videonadzora.

- U okviru ***Aktivnosti Donacije Srednjoj školi Slunj*** planirano je 700,00 € za sufinanciranje troškova organizacije maturalne večere, 600,00 € za doradu postojećih solarnih automobila, te 500,00 € za nabavu potrebne opreme za izvođenje izvannastavne aktivnosti Robotika.

- U okviru ***Aktivnosti Produženi boravak za učenike Osnovne škole Slunj***, osigurana su sredstva za sufinanciranje troškova organizacije produženog boravka učenika u školi. Sredstva pomoći povećavamo na 33.800,00 €, jer se za novu školsku godinu 2025./2026. najavljuje povećanje broja učenika za produženi boravak, što iziskuje zapošljavanje još jednog učitelja i veće troškove organizacije.

- Kroz ***Aktivnost Radni materijali za učenike Osnovne škole Slunj***, Grad je osigurao 20.000,00 € pomoći Osnovnoj školi Slunj za nabavku radnih bilježnica, ispita i drugog radnog materijala za školsku godinu 2025./2026.

- U okviru ***Aktivnosti Glazbena škola*** planirano je 4.000,00 € za troškove organizacije rada Glazbene škole u Slunju.

- U okviru ***Aktivnosti Edukativne, kulturne i sportske aktivnosti djece*** planirana su sredstva za provođenje raznih aktivnosti za djecu predškolske dobi i djece od prvog do četvrtog razreda Osnovne škole. Radi se o projektu koji je započeo 2024. godine, a u potpunosti se financira iz pomoći Središnjeg državnog ureda za demografiju. Prošle godine ostvarili smo pomoć za aktivnosti koje će se provoditi kroz školsku godinu 2024./2025., te smo iz 2024. godine prenijeli 12.600,00 € kojima se pokrivaju troškovi u razdoblju siječanj-lipanj 2025. godine (troškovi iskazani pod izvorom višak prihoda). Plan je nastaviti sa ovim projektom, te očekujemo pomoć i za nastavak aktivnosti u školskog godini 2025./2026., gdje smo troškove projekta za razdoblje rujan-prosinac 2025. planirali u iznosu 15.000,00 € (izvor tekuće pomoći iz državnog proračuna).

- U okviru ***Kapitalnog projekta Sportska dvorana Osnovne škole Slunj*** planirana su inicijalna sredstva pomoći Karlovačkoj županiji za izradu projektne dokumentacije izgradnje nove sportske dvorane Osnovne škole Slunj – 10.000,00 €.

**Program 1013 Potrebe u kulturi**

**-** U okviru ***Aktivnosti Dani Grada Slunja***, planiraju se sredstva za troškove manifestacije Dani Grada Slunja 2025. godine u ukupnom iznosu 24.650,00 €. Planirana su sredstva za troškove tiska plakata i pozivnica, nabavke majica, najma šatora, razglasa i druge potrebne opreme, troškovi naknade za voditelja programa i glazbene izvođače, te troškovi reprezentacije i slično. Sredstva povećavamo obzirom se radi o 30. obljetnici oslobođenja Slunja, te se očekuje veći broj učesnika, a samim tim i veći troškovi organizacije.

- U okviru ***Aktivnosti Dan sjećanja na progonstvo***, planirano je 8.050,00 € za troškove obilježavanja obljetnice pada Slunja. Troškovi obuhvaćaju tisak plakata i pozivnica, naknadu za voditelja programa i glazbene izvođače, najma razglasa i druge opreme, nabavku vijenaca, lampiona, svečani domjenak i slično.

- U okviru ***Aktivnosti Ostala kulturna događanja i manifestacije*** planirana su sredstva za organizaciju više manifestacija. Troškove povećavamo obzirom se planiraju nove manifestacije preko ljeta, te za advent. Troškovi obuhvaćaju tisak plakata i pozivnica, naknade za voditelja programa i glazbene izvođače, najam razglasa i druge opreme, nabavku vijenaca, lampiona, reprezentaciju i slično.

- ***Kapitalnim projektom Obnova Starog grada Slunja,*** planirano je 1.500.000,00 € za radove cjelovite obnove Starog grada Slunja, 125.000,00 € za radove na daljnjoj sanaciji vanjskog zida Starog grada, te 35.000,00 € za reviziju projektne dokumentacije, izradu projekta opremanja i izradu studije utjecaja na okoliš. Što se tiče izvora financiranja, napominjem da cjelovitu obnovu Starog grada Slunja planiramo kandidirati na natječaj za dodjelu europskih sredstava te sredstva većinski planiramo iz europskih izvora (85%), a očekujemo i sufinanciranje Ministarstva regionalnog razvoja i fondova Europske unije (7,5%). Za daljnju sanaciju zidova Starog grada očekujemo pomoći Ministarstva kulture i medija u iznosu 100.000,00 €.

- ***Kapitalnim projektom Utvrda kulture*** planirano je 30.000,00 € za izradu projektne dokumentacije opremanja kulturnog centra.

- ***Kapitalnim projektom Revitalizacija Trga Zrinskih i Frankopana*** planirano je 125.000,00 € za izradu glavnog projekta uređenja Trga Zrinskih i Frankopana. Od Ministarstva kulture i medija očekujemo pomoć od 50.000,00 €.

- U okviru ***Kapitalnog projekta Spomen obilježja*** planirano je 20.000,00 € za izradu spomen obilježja pokojnom biskupu Mili Bogoviću.

**Program 1014 Javne potrebe u športu**

- U okviru ***Aktivnosti Zajednica športskih udruga Grada Slunja***, planirane su potpore za redovan rad Zajednice i klubova članica u iznosu 105.500,00 €, te kapitalna pomoć s osnova sufinanciranja nabavke novog kombi vozila u iznosu 16.500,00 €.

**Program 1015 Protupožarna i civilna zaštita, javni red i sigurnost**

**-** U okviru ***Aktivnosti Vatrogastvo***, planirana su sredstva za redovan rad Dobrovoljnog vatrogasnog društva Slunj u iznosu 129.000,00 € (skupina 38), te sredstva za intervencije drugih vatrogasnih društava na našem području u iznosu 3.250,00 € (skupina 36 i 38).

- U sklopu ***Aktivnosti Razvoj civilne zaštite***, planirana su sredstva za tekuće donacije Hrvatskoj gorskoj službi spašavanja, Stanica Karlovac – 4.000,00 € (skupina 38), te sredstva za hitna postupanja i intervencije – 1.000,00 € (skupina 32).

- U okviru ***Aktivnosti Javni red i sigurnost*** predviđena su sredstva za aktivnosti Vijeća za prevenciju – 130,00 €.

- U okviru ***Aktivnosti Elementarne nepogode*** planirana su sredstva za izradu plana djelovanja u području prirodnih nepogoda, isplatu naknada šteta iz gradskih sredstava, te naknade članovima povjerenstva za procjenu šteta od elementarne nepogode – 3.820,00 €.

- U okviru ***Kapitalnog projekta Opremanje DVD-a Slunj*** planirane su kapitalne pomoći DVD-u Slunj za sufinanciranje troška nabave polovnog vozila auto ljestvi – 33.000,00 €, te za sufinanciranje izrade projektne dokumentacije za izgradnju Vatrogasnog doma – 29.250,00 €.

- U okviru ***Tekućeg projekta Sanacija šteta od potresa*** planirane su pomoći kućanstvima za sanaciju i obnovu obiteljskih kuća stradalih u potresu, gdje sva potrebna sredstva osigurava Ministarstvo prostornog uređenja, graditeljstva i državne imovine. Sredstva smanjujemo na 63.000,00 €, razmjerno dobivenoj pomoći Ministarstva.

**Program 1016 Ostale javne potrebe**

- U sklopu ***Aktivnosti Radio Slunj***, planirano je 50.000,00 € na ime subvencioniranja emitiranja programa Radio Slunja.

- U sklopu ***Aktivnosti Donacije udrugama građana*** planirana su sredstva za troškove zakupa zagrade MORH-a – 2.020,00 € (skupina 32), te sredstva pomoći za rad udruga građana – 37.500,00 € (skupina 38). Sredstva pomoći se dodjeljuju temeljem javnog poziva i odabira najboljih programskih aktivnosti pojedinih udruga.

- ***Tekućim projektom Sportske utrke u Slunju*** planiramo sredstva za troškove sponzorstva u organizaciji sportskih utrka koje će se odvijati na području našeg grada – 4.000,00 €.

- ***Tekućim projektom Potencijali zajednice*** predviđena su sredstva za zajedničke aktivnosti građana starije životne dobi i mladih iz Srednje škole Slunj, a koje su usmjerene na poboljšanje kvalitete življenja u našem gradu. Projekt je krenuo 2024. godine, a nastavlja se i u 2025. godini, pri čemu su potrebna sredstva osigurana iz donacije Nacionalne zaklade za razvoj civilnog društva i donacija drugih subjekata.

Od sredstava donacija koja su ostvarena prošle godine (izvor viškovi prihoda) planirana je nabava opreme za potrebe projekta – 2.470,00 € (skupina 42 - tableti, prijenosni razglas).

Iz donacija koje se planiraju ostvariti ove godine (29.000,00 €), uz uobičajene troškove radnih sastanaka sudionika projekta, planirana su i sredstva za 2 inicijative koje su usmjerene na dobrobit cijele zajednice. Prva inicijativa odnosi se na izradu i postavljanja ljestvi na svim stepenicama na gradskom kupalištu radi bolje pristupačnosti slabije pokretljivim osobama, obiteljima s djecom i starijem stanovništvu, a druga inicijativa odnosi se na uređenje učionice na otvorenom u dvorištu Srednje škole Slunj.

**Program 1021 Održavanje komunalne infrastrukture**

Program Održavanja komunalne infrastrukture usmjeren je na održavanje funkcionalnosti postojeće komunalne infrastrukture kroz redovne aktivnosti čišćenja javnih površina, održavanja građevina javne namjene, javnih površina, održavanja gradskih ulica i nerazvrstanih cesta, održavanja sustava javne rasvjete, održavanja groblja te odvodnje oborinskih voda. Detaljniji pregled aktivnosti koje se planiraju poduzeti i potrebna financijska sredstva utvrđeni su Izmjenama i dopunama Programa održavanja komunalne infrastrukture Grada Slunja za 2025. godinu.

- U sklopu ***Aktivnosti čišćenje javnih površina*** planirana su sredstva za redovno čišćenje grada, zimsku službu čišćenja snijega i sanaciju divljih deponija – ukupno 198.830,00 €. Napominjem da očekujemo da će dio sredstava za zimsku službu čišćenja snijega osigurati Hrvatske ceste - 85.630,00 €, a očekujemo i pomoć Fonda za zaštitu okoliša i energetsku učinkovitost s osnova sufinanciranja uklanjanja povećanih količina otpada uslijed migrantskih kretanja – 14.020,00 €.

- U sklopu ***Aktivnosti održavanje javnih zelenih površina***, planirana su sredstva za troškove usluga održavanja javnih zelenih površina (uređenje javnih površina, sadnja cvijeća, košnja, orezivanje stabala i živica itd. ), hvatanja i zbrinjavanja napuštenih životinja te uklanjanja uginulih životinja s javnih površina, itd. Sredstva smanjujemo jer ćemo planirane radove uređenja platoa na gradskom kupalištu na Korani prebaciti na kapitalni projekt Uređenje gradskog kupališta.

- U sklopu ***Aktivnosti Održavanje nerazvrstanih cesta***, planirana su sredstva za tekuće i investicijsko održavanje nerazvrstanih cesta (cca 1.227.400,00 €), sanaciju klizišta (cca 60.000,00 €), ostala održavanja (cca 1.000,00 €), tekuće i investicijsko održavanje mostova (cca 5.000,00 €), prometnu signalizaciju (cca 50.000,00 €), energiju za semafor (cca 300,00 €), te izradu elaborata za nerazvrstane ceste (cca 15.000,00 €).

U okviru planiranih sredstva za tekuće i investicijsko održavanje cesta, predviđeni su troškovi uređenja nerazvrstanih cesta po mjesnim odborima, koji radovi su ugovoreni 2024. godine, no u cijelosti će biti izvedeni u 2025. godini (553.681,44 €), nastavak radova na sanaciji kolnika NCG 255 Furjan-Kosa-Zapoljak (cca 208.500,00 €), te sredstva za ostala održavanja gradskih ulica i cesta.

Napominjem da za sanaciju kolnika NCG 255 Furjan-Kosa-Zapoljak u potpunosti očekujemo financiranje od strane Županijske uprave za ceste Karlovačke županije (očekujemo oko 556.000,00 € za sve radove izvedene u 2024. i 2025. godini), dok za uređenje nerazvrstanih cesta po mjesnim odborima očekujemo sufinanciranje od Ministarstva regionalnog razvoja i fondova EU – 100.000,00 €, te od Ministarstva prostornog uređenja, graditeljstva i državne imovine – 46.400,00 €.

- U sklopu ***Aktivnosti Održavanje sustava javne rasvjete*** planirana su sredstva za troškove električne energije za javnu rasvjetu (cca 65.000,00 €), te sredstva za redovno održavanje javne rasvjete (cca 60.000,00 €).

- U sklopu ***Aktivnosti Održavanje groblja i mrtvačnica***, planirana su sredstva za troškove usluga održavanja mrtvačnica i groblja – 45.000,00 €.

- U sklopu ***Aktivnosti Održavanje građevina javne odvodnje oborinskih voda***  planirana su sredstva za čišćenje slivnika – 5.000,00 €.

- U okviru ***Aktivnosti Održavanje građevina, uređaja i predmeta javne namjene*** na ***skupini 32 Materijalni rashodi*** planirana su sredstva za održavanje javnih sanitarnih čvorova, komunalne opreme, dječjih igrališta, autobusnih čekaonica, oglasnih ploča, za prigodno ukrašavanje, najam kemijskih WC-a za vrijeme turističke sezone, te najam opreme za prigodno ukrašavanje – 99.000,00 €.

Na ***skupini 42 Rashodi za nabavu proizvedene dugotrajne imovine*** planirano je 70.000,00 € za nabavku potrebne komunalne opreme (stolovi, klupe, koševi za smeće, štandovi, oprema za dječja igrališta, kiće za ukrašavanje grada, autobusne nadstrešnice i sl.)

- U okviru ***Aktivnosti Održavanje javnih površina na kojima nije dopušten promet motornim vozilima*** planirana su sredstva za sanaciju stepenica i šetnica, te druga održavanja površina na kojima nema prometa u iznosu 101.000,00 €.

**Program 1022 Izgradnja komunalne infrastrukture**

**- *Kapitalnim projektom Uređenje šetnica***, planirana su sredstva za izradu projektne dokumentacije uređenja šetnice uz rijeku Slunjčicu – cca 20.000,00 €.

- ***Kapitalni projekt Izgradnja cestovne mreže*** planiran je u iznosu 480.000,00 €.

Na ***skupini 41 Rashodi za nabavu neproizvedene dugotrajne imovine,*** (izvor viškovi prihoda)planirano je 50.000,00 € za otkup zemljišta za formiranje parcele spojne prometnice od državne ceste D1 do uređaja za pročišćavanje otpadnih voda.

Na ***skupini 45 Dodatna ulaganja na nefinancijskoj imovini*** planirana su sredstva u ukupnom iznosu od 430.000,00 €. Sredstva su planirana za završetak izrade projektne dokumentacije modernizacije ulice u Donjem Taborištu na k.č. 2176 – 3.300,00 €, izradu projektne dokumentacije izgradnje nastavka nogostupa od Ladihovićeve ulice kroz naselje Gornje Taborište – 10.000,00 €, izradu projektne dokumentacije i radove na rješavanju oborinske odvodnje sa prometnice u Ulici kralja Zvonimira – 10.000,00 €, izradu projektne dokumentacije nove prometnice koja povezuje Trg dr. Franje Tuđmana i Trg Zrinskih i Frankopana – 26.700,00 €, izradu projektne dokumentacije spojne prometnice od državne ceste D1 do uređaja za pročišćavanje otpadnih voda – 30.000,00 €, te za same radove na izgradnji spojne prometnice od državne ceste D1 do uređaja za pročišćavanje otpadnih voda – 350.000,00 €.

- U okviru ***Kapitalnog projekta Uređenje gradskog kupališta*** planirana su sredstva za uređenje dijela platoa na gradskom kupalištu – cca 105.000,00 €, te sredstva za uređenje i opremanje dječjeg igrališta na gradskom kupalištu – cca 90.000,00 €. Napominjem da za opremanje dječjeg igrališta na kupalištu očekujemo sufinanciranje Ministarstva demografije i useljeništva sa cca 50.000,00 €.

- U okviru ***Kapitalnog projekta Rekonstrukcija Ulice Radoslava Lopašića*** planirano je 320.000,00 € za modernizaciju navedene ulice. Napominjem da je ovaj projekt kandidiran na natječaj za dodjelu europskih sredstava, te njegova realizacija ovisi o prolasku na natječaju.

***- Kapitalnim projektom*** ***Modernizacija javne rasvjete*** planiramo 9.100,00 € za završetak izrade projektne dokumentacije javne rasvjete na nogostupima uz državnu cestu D1, te 10.000,00 € za daljnja proširenja mreže javne rasvjete i osiguranje dodatnih priključaka struje.

- U okviru ***Kapitalnog projekta Izgradnja pješačkog mosta „Slovin“*** planirana su sredstva za izradu projektne dokumentacije izgradnje pješačkog visećeg mosta – 200.000,00 € (skupina 42), sredstva za usluge vještačenja i geodetske usluge – 1.000,00 € (skupina 32), te sredstva za evidentiranje zemljišta koje bi trebalo biti darovano za potrebe formiranja parcele mosta– 200,00 € (skupina 41).

Napominjem da za izradu projektne dokumentacije mosta očekujemo sufinanciranje od strane Ministarstva regionalnog razvoja i fondova Europske unije.

- ***Kapitalnim projektom Prometni terminal*** planirano je 350.000,00 € za izradu glavnog i izvedbenog projekta uređenja prometnog terminala u centru grada (skupina 42), te 20.000,00 € za potrebe otkupa zemljišta za proširenje parcele prometnog terminala (skupina 41).

Za izradu projektne dokumentacije očekujemo sufinanciranje Karlovačke županije sa 20.000,00 €.

- ***Kapitalnim projektom Izgradnja i uređenje sportske infrastrukture*** planirana su sredstva za

izgradnju, uređenje i opremanje vježbališta uz pumptrack stazu – cca 105.000,00 €, uređenje polivalentnog igrališta u Nikšiću – cca 75.600,00 €, te sredstva za završetak izrade projektne dokumentacije uređenja nogometnog igrališta Zubac – cca 5.000,00 €.

Napominjem da za izgradnju, uređenje i opremanje vježbališta uz pumptrack stazu očekujemo sufinanciranje Ministarstva turizma sa 45.000,00 €.

**Program 1023 Prostorno uređenje**

- U okviru ***Aktivnosti izrada prostornih planova i studija*** planirana su sredstva za troškove izmjena Prostornog plana uređenja grada Slunja i Urbanističkog plana uređenja grada Slunja – 48.000,00 €. Sva potrebna sredstva osigurana su iz europskih pomoći.

- U okviru ***Kapitalnog projekta Nova katastarska izmjera*** planirano je 17.000,00 € za troškove vezane uz provođenje nove katastarske izmjere za katastarsku općinu Cvitović (geodetske usluge, naknade povjerenstvu i slično).

**Program 1024 Zaštita okoliša**

- U okviru ***Aktivnosti Centar za gospodarenje otpadom Kodos d.o.o.,*** planiraju se sredstva pomoći za redovan rad Centra za gospodarenje otpadom Kodos d.o.o. – 8.300,00 € (skupina 35), te sredstva pomoći za sufinanciranje izgradnje Centra za gospodarenje otpadom Babina Gora – 100.800,00 € (skupina 38).

- U okviru ***Aktivnosti Gospodarenje otpadom*** planiramo sredstva za troškove poticajne naknade za smanjenje količine miješanog komunalnog otpada, te sredstva na ime naknade Općini Rakovica za odlaganje našeg komunalnog otpada na njihovom odlagalištu – ukupno 26.000,00 €.

- U okviru ***Kapitalnog projekta Uređenje odlagališta otpada Pavlovac*** predviđena su sredstva za radove na sanaciji odlagališta – 900.000,00 €, te sredstva za konzultantske usluge, promidžbu i vidljivost – 41.000,00 €. Što se tiče financiranja ovog projekta očekujemo sufinanciranje iz europskih sredstava i od Fonda za zaštitu okoliša i energetsku učinkovitost.

**Program 1025 Gospodarenje imovinom**

**-** U sklopu ***Aktivnosti Pričuva i drugi troškovi gradskih stanova*** planirana su sredstva za troškove električne energije, pričuve i održavanja gradskih stanova - 17.300,00 €.

- U okviru ***Aktivnosti Održavanje poslovnih prostora u vlasništvu Grada***, planirana su sredstva za troškove električne energije i vode za poslovne prostore koji su u vlasništvu Grada Slunja ili su mu dati na korištenje, troškove održavanja poslovnih prostora, te energetskog certificiranja poslovnih prostora – 26.030,00 €.

- U okviru ***Aktivnosti Internet na javnim površinama*** planirano je 9.000,00 € za troškove interneta kojim građanima osiguravamo besplatno korištenje bežičnog interneta na javnim površinama u našem gradu.

**-** U okviru ***Kapitalnog projekta Ulaganja u gradske stanove*** u potpunosti ukidamo prvotno planirana sredstva za uređenje jednog gradskog stana.

- ***Kapitalnim projektom Energetska obnova zgrade u Školskoj ulici br.1*** planirana su sredstva za početak obnove zgrade u Školskoj ulici br. 1. Ovdje očekujemo sufinanciranje od strane drugih suvlasnika u navedenoj zgradi – HZZ-a, HZMO-a i HZZO-a.

- U okviru ***Kapitalnog projekta Slunj Smart City*** predviđena su sredstva za daljnja ulaganja u projekt jedinstvenog digitalnog sustava grada Slunja, kao i sredstva za održavanje uspostavljenog sustava naplate parkiranja i ulaza na novi most i šetnicu u Rastokama. Na skupini 32 Materijalni rashodi i 34 Financijski rashodi planirana su sredstva za tekuće troškove projekta, od troškova održavanja, popravaka i nadzora Internet mreže – cca 15.000,00 €, troškova najma web kioska za prodaju parkirnih karti i najma druge potrebne opreme – cca 35.000,00 €, troškova angažiranja radnika koji će raditi na kontroli sustava za vrijeme turističke sezone – cca 60.000,00 €, računalne i ostale usluge – cca 31.000,00 €, premije osiguranja – cca 4.000,00 €, te bankarske usluge – cca 10.000,00 €.

Na skupini 42 Rashodi za nabavu proizvedene dugotrajne imovine planirana su sredstva za nabavu dodatne opreme za video nadzor – cca 33.000,00 €, sredstva za nabavu opreme za daljnje poboljšanje kibernetičke sigurnosti – cca 22.000,00 €, te sredstva za drugu opremu i računalne programe – cca 8.500,00 €. Napominjem da se nabava opreme za video nadzor i kibernetičke sigurnosti planira kandidirati na natječaj Fonda za zaštitu okoliša i energetsku učinkovitost, te tu očekujemo sufinanciranje sa 37.500,00 €.

- U okviru ***kapitalnog projekta Kupnja poslovnih prostora, zemljišta i druge imovine*** planirana su sredstva za kupnju montažnog kioska i potrebne opreme za obavljanje uslužne djelatnosti – 57.000,00 €, koji bi se za početak postavio na gradskom kupalištu. Ovdje u potpunosti ukidamo planirana sredstva za otkup suvlasničkog djela u objektima na adresi Školska ulica 3 i Školska ulica 5.

**- *Tekućim projektom Legalizacija poslovnih i stambenih objekata u vlasništvu Grada*** planira se 2.600,00 € za troškove legalizacije poslovnih i stambenih objekata u vlasništvu Grada.

- U okviru ***Tekućeg projekta Provedba krovnog interpretacijskog plana***, planirano je 15.000,00 € za daljnju nabavu i postavljanje interpretacijskih alata na nekoj od predviđenih dionica. Za ovaj projekt očekujemo sufinanciranje Karlovačke županije sa 6.000,00 €.

**Program 1026 Ostale potrebe komunalnog gospodarstva i stanovanja**

- U sklopu ***Aktivnosti Osiguranje kvalitetne vode za piće*** osiguravamo sredstva za sufinanciranje 50% cijene prijevoza vode građanima na područjima gdje nema vodovodne mreže.

- U okviru ***Aktivnosti Sterilizacija pasa i mačaka*** planiramo 5.000,00 € za sufinanciranje troškova sterilizacije pasa i mačaka.

- U okviru ***Kapitalnog projekta Dokapitalizacija komunalnog društva Lipa*** ***d.o.o. Slunj*** planirano je 54.700,00 € za povećanje temeljnog kapitala Lipe d.o.o. Dokapitalizacija je nužna zbog povećanih troškova poslovanja Lipe d.o.o., uzrokovanih uvođenjem naknade za deponiranje otpada.

- U okviru ***Kapitalnog projekta Opremanje komunalnog društva Lipa d.o.o. Slunj*** bile su planirane kapitalne pomoći Lipi d.o.o. s osnove sufinanciranja nabave kamiona za skupljanje i odvoz komunalnog otpada – 30.000,00 €, te s osnova sufinanciranja nabave traktorskog priključka – četke za čišćenje kolnika – 22.000,00 €. Sredstva u potpunosti ukidamo obzirom do sad nije bilo prihvatljivih natječaja na koji bi kandidirali navedenu opremu.

- U okviru ***Kapitalnog projekta Očuvanje spomeničke baštine*** planirana su sredstva pomoći s osnova sufinanciranja obnove i uređenja građevina koje se smatraju kulturnim dobrom ili se nalaze unutar kulturno-povijesne jezgre grada Slunja.

- U okviru ***Aktivnosti Dom za starije i nemoćne – podružnica Slunj*** planirana su inicijalna sredstva pomoći Karlovačkoj županiji koja je nositelj projekta otvaranja podružnice doma za starije i nemoćne u Slunju.

- U okviru ***Tekućeg projekta Braniteljski centar*** planirano je 20.000,00 € za troškove komunalnog doprinosa i osiguranja potrebne komunalne infrastrukture za budući objekt Braniteljskog centra u Lađevcu. Napominjem da je Ministarstvo branitelja nositelj investicije, a Grad Slunj je u obvezi osigurati sredstva za komunalni doprinos i potrebnu komunalnu infrastrukturu.

**Program 1027 Razvoj prometa**

- U okviru ***Aktivnosti Subvencioniranje autobusnih linija*** predviđena su sredstva za subvencioniranje uvođenja linijskog prijevoza na području našeg grada.

- U okviru ***Tekućeg projekta Plan održive prometne mobilnosti*** planirana su sredstva za izradu studije održive prometne mobilnosti.

Za Aktivnost Subvencioniranje autobusnih linija mijenjaju se pokazatelji:

|  |  |  |  |
| --- | --- | --- | --- |
| Aktivnost/projekt | Naziv | pokazatelj | 2025. |
| A100082 | Subvencioniranje autobusnih linija | Povećanje broja autobusnih linija | 1 |

**Program 1028 Zaštita, očuvanje i unapređenje zdravlja**

**-** U okviru ***Aktivnosti Poliklinika Suvag Karlovac***, Grad Slunj osigurava 13.300,00 € za troškove organizacije rada stručnog logopedskog osoblja Poliklinike Suvag Karlovac u Slunju

**Program 1029 Razvoj i upravljanje sustava vodoopskrbe, odvodnje i zaštite voda**

**-** U sklopu ***Kapitalnog projekta Izgradnja vodoopskrbnog sustava***, na ***skupini 32 Materijalni rashodi*** planirana su sredstva za izradu elaborata utvrđivanja zone sanitarne zaštite vodocrpilišta u Slunju – 20.000,00 €.

Na ***skupini 38 Rashodi za donacije, kazne, naknade šteta i kapitalne pomoći*** planirane su kapitalne pomoći za izgradnju vodovodau iznosu 109.550,00 €.

Grad u 100%-tnom iznosu osigurava sredstva za završetak izrade projektne dokumentacije vodoopskrbnog cjevovoda Grgić Križ – Dubrava – Salopek Luke – 2.400,00 €, izradu projektne dokumentacije za vodoopskrbni cjevovod D.Taborište – Nikšić – 7.632,00 €, izradu projektne dokumentacije za hidrostanicu Gornja Glina – 4.660,00 €, izmjene idejnih i glavnih projekata za izmjenu lokacijskih i građevinskih dozvola za projekte vodoopskrbe – 9.650,00 €, te sredstva za nabavu materijala za izgradnju cjevovoda u Veljunu zbog spajanje na vodoopskrbu – 1.348,00 €

U sklopu programa smanjenja gubitaka vode utvrđenih koncepcijskim rješenjem vodoopskrbnog sustava grada Slunja, Grad osigurava i 31.300,00 € za projektiranje i izvođenje radova optimizacije tlakova na mreži i rekonstrukcije vodoopskrbnog cjevovoda u naselju Cvitović. Osigurana su i sredstva za sufinanciranje završetka izgradnje vodoopskrbnog cjevovoda za odlagalište komunalnog otpada Pavlovac – 1.260,00 €, te završetka rekonstrukcije vodoopskrbnog cjevovoda u dijelu Ulice Ivana Gorana Kovačića – 11.100,00 €. Ovdje je naše učešće planirano sa 20% potrebnih sredstava.

Osigurana su i sredstva za sufinanciranje radova na izgradnji vodoopskrbne mreže dijela naselja Donje Taborište – 40.200,00 €. Podsjećam da je ovaj projekt odobren za sufinanciranje iz sredstava Nacionalnog plana oporavka i otpornosti i pomoći Hrvatskih voda sa 90% potrebnih sredstava, te Grad Slunj ovdje osigurava preostalih 10%.

Napominjem da za naše učešće u izgradnji vodoopskrbne mreže naselja Donje Taborište očekujemo osigurati pomoć Ministarstva regionalnog razvoja i fondova Europske unije.

- U sklopu ***Kapitalnog projekta Izgradnja sustava odvodnje*** planirane su kapitalne pomoći za izgradnju kanalizacije u iznosu 296.450,00 €.

Planirana su sredstva s osnova financiranja usluge pregleda i ocjene ponuda za postupak javne nabave za izgradnju uređaja za pročišćavanje otpadnih voda – 10.000,00 €, sufinanciranja izgradnje uređaja za pročišćavanje otpadnih voda – 277.000,00 €, sufinanciranja završetka rekonstrukcije i izgradnje odvodnje u dijelu Ulice Ivana Gorana Kovačića – 1.200,00 €, te sredstva za izradu projektne i natječajne dokumentacije te aplikacijskog paketa za razvoj vodno-komunalne infrastrukture – 8.250,00 €. Napominjem da je izgradnja uređaja za pročišćavanje otpadnih voda odobrena za sufinanciranje iz sredstava Nacionalnog plana oporavka i otpornosti i pomoći Hrvatskih voda, koji osiguravaju 90% potrebnih sredstava, dok Grad Slunj treba osigurati preostalih 10% sredstava. Očekujemo da ćemo, za naše učešće u izgradnji uređaja za pročišćavanje otpadnih voda, osigurati pomoć Ministarstva regionalnog razvoja i fondova Europske unije.

**Program 1030 Demografske mjere**

- U okviru ***Aktivnosti Stambeno zbrinjavanje mladih obitelji*** planirana su sredstva financijskih potpora mladim obiteljima za stambeno zbrinjavanje. Pomoći za stambeno zbrinjavanje koje će se odobriti iz gradskih sredstava u 2025. godini planirane su u iznosu 30.000,00 € (izvor viškovi prihoda).

Ministarstvo poljoprivrede također potiče stambeno zbrinjavanje mladih obitelji, pogotovo obitelji koje imaju poljoprivredna gospodarstva, na način da svoja sredstva veže na odobrene gradske potpore, te tu planiramo i 20.000,00 € potpora iz njihovih sredstava.

Napominjem da je pod izvorom viškovi prihoda planiran i prijenos potpore Ministarstva poljoprivrede mladoj obitelji koja je gradska sredstva potpore ostvarila prošle godine – 5.000,00 €.

Za ovu aktivnost očekujemo slijedeće pokazatelje:

|  |  |  |  |
| --- | --- | --- | --- |
| Aktivnost/projekt | Naziv | pokazatelj | 2025. |
| A100095 | Stambeno zbrinjavanje mladih obitelji | Broj korisnika pomoći | 12 |

**Glava 02. Dječji vrtić Slunj**

**Program 1017 Predškolski odgoj**

**-** U okviru ***Kapitalnog projekta Opremanje Dječjeg vrtića Slunj*** planirana su sredstva za opremanje objekta i dvorišta Dječjeg vrtića Slunj sportskom i drugom potrebnom opremom. Projekt je odobren za sufinanciranje od strane Ministarstva demografije i useljeništva sa 40.000,00 €.

**-** U okviru ***Kapitalnog projekta Dogradnja Dječjeg vrtića Slunj,***  planirana su sredstva za postavljanje bukobrana na objektu vrtića – 5.000,00 €.

Za ove projekte očekujemo slijedeće pokazatelje:

|  |  |  |  |
| --- | --- | --- | --- |
| Aktivnost/projekt | Naziv | pokazatelj | PLAN 2025. |
| K100038 | Opremanje Dječjeg vrtića Slunj | radovi | Nabava potrebne opreme |
| K100087 | Dogradnja Dječjeg vrtića u Slunju | radovi | Postavljanje bukobrana |

**Proračunski korisnik 27556 Dječji vrtić Slunj**

**Program 1017 Predškolski odgoj**

Kroz Program Predškolski odgoj iskazan je cjelokupni financijski plan Dječjeg vrtića Slunj u iznosu 1.281.328,00 €. Grad Slunj za redovan rad Dječjeg vrtića osigurava ukupno 708.500,00 €, dok razliku od 572.828,00 € osigurava Dječji vrtić Slunj iz svojih vlastitih prihoda, viškova prihoda i pomoći.

- U sklopu ***Aktivnosti Odgojno, administrativno i tehničko osoblje***, planirana su sredstva za redovan rad vrtića u Slunju. Osigurana su sredstva za plaće i materijalna prava zaposlenih – 746.206,00 € (skupina 31), te materijalne rashode koji uključuju troškove energije, nabavke materijala i namirnica, didaktički materijal, usluge održavanja objekta, zdravstvene preglede zaposlenih, komunalne usluge, usluge telefona, pošte, računalne usluge i slično – 147.743,00 € (skupina 32).

Grad Slunj za ovu aktivnost osigurava 636.500,00 €, gdje su uz razliku ekonomske cijene smještaja u vrtić i cijene koju plaćaju roditelji, osigurana i dodatna sredstva u iznosu 29.500,00 €.

- U okviru ***Aktivnosti Područno odjeljenje dječjeg vrtića u Rakovici*** planirana su sredstva za rad područnog odjeljenja vrtića u Rakovici, pri čemu su potrebna sredstva osigurana kroz sufinanciranje roditelja za uslugu smještaja djece u područnom odjeljenju vrtića u Rakovici (50.000,00 €), pomoći Općine Rakovica (244.827,00 €), viškove iz prethodnih godina koja sadrže namjenska neutrošena sredstva pomoći Općine Rakovica i uplata roditelja iz Rakovice iz prethodne godine (18.052,00 €), donacija (500,00 €), te iz tekućih državnih pomoći koje Grad Slunj ostvaruje za fiskalnu održivost dječjih vrtića (72.000,00 €).

- ***Kapitalnim projektom Opremanje Dječjeg vrtića Slunj*** planirano je 1.000,00 € za ulaganja u opremu u objektu vrtića u Slunju.

- ***Kapitalnim projektom Opremanje Dječjeg vrtića u Rakovici*** planira se 1.000,00 € za ulaganja u postrojenja i opremu u objektu vrtića u Rakovici.

**Glava 3. Pučko otvoreno učilište Slunj**

**Proračunski korisnik 27564 Pučko otvoreno učilište Slunj**

**Program 1019 Redovna djelatnost Pučkog otvorenog učilišta Slunj**

Financijski plan Pučkog otvorenog učilišta Slunj iznosi 240.285,14 €. Grad Slunj za rad Pučkog otvorenog učilišta osigurava 160.830,00 €, dok Pučko iz svojih vlastitih sredstava i pomoći osigurava 79.455,14 €.

- U sklopu ***Aktivnosti Stručno, administrativno i tehničko osoblje***, osigurana su sredstva za plaće i materijalna prava zaposlenih – 61.200,00 € (skupina 31), materijalne rashodi koji uključuju troškove energije, nabavke uredskog materijala, usluge održavanja objekta i opreme, komunalne usluge, usluge telefona, pošte, računalne usluge i slično – 30.769,00 € (skupina 32), te ostale financijske usluge -230,00 € (skupina 34).

- U okviru ***Aktivnosti Dani Grada Slunja***, predviđeno je 48.920,00 € za troškove organizacije manifestacije Dani Grada Slunja 2025. godine. Osigurana su sredstva za troškove glazbenih izvođača, zaštitarsku službu, najam razglasa i rasvjete, troškove dopreme i slaganja bine, reprezentaciju, naknadu ZAMP-u i slično.

- U okviru ***Aktivnosti Slunjske mažoretkinje***, osigurana su sredstva za naknadu voditeljici mažoretkinja, nabavu potrebne opreme za mažoretkinje, troškove članarina i kotizacija, te reprezentaciju.

- U okviru ***Aktivnosti Izložbe i izdavaštvo***  planirano je 1.700,00 € za troškove postavljanja izložbi.

- Sredstva za ***Aktivnost Dječji maskenbal*** smanjuju se na realizirana sredstva – 800,00 €. Tu su osigurana sredstva za troškove nagrada za najbolje maske, troškove angažiranja animatora, troškove reprezentacije i slično.

- U okviru ***Aktivnosti Fotografski susreti „Nikola Živčić“*** planirano je 3.300,00 € za organizaciju spomenute manifestacije, a osigurana su sredstva za tisak pozivnica, plakata, programske knjižice i fotografija u velikim formatima, isplatu nagrada fotografima i reprezentaciju.

- U okviru ***Aktivnosti Glazbeno-scenski događaji*** planirano je 11.930,00 € za troškove organizacije nekoliko glazbeno-poetskih večeri, organizacije Folklornih susreta, manifestacije Mostovi plešu i slično. Osigurana su sredstva za nastup izvođača, najam razglasa i rasvjete, uslugu zaštitarske službe, uslugu slaganja bine, te reprezentaciju.

- Kroz ***Aktivnost Kazališne predstave i kino projekcije*** planirano je 9.600,00 € za troškove gostovanja hrvatskih kazališta sa predstavama, te prikazivanja kino projekcija.

- U okviru ***Kapitalnog projekta Ulaganja u zgradu Pučkog otvorenog učilišta*** planirano je 65.706,14 € za zamjenu krovišta na prednjoj strani zgrade. Napominjem da se za ovaj projekt očekuje sufinanciranje Ministarstva kulture i medija sa 40.000,00 €.

- U okviru ***Kapitalnog projekta Opremanje Pučkog otvorenog učilišta*** planirana su sredstva za nabavu potrebne opreme (klima uređaj).

**Glava 4. Knjižnica i čitaonica Slunj**

**Proračunski korisnik 42627 Knjižnica i čitaonica Slunj**

**Program 1018 Redovna djelatnost Knjižnice i čitaonice Slunj**

Kroz Program Redovna djelatnost Knjižnice i čitaonice Slunj iskazan je cjelokupni financijski plan Knjižnice i čitaonice Slunj u iznosu 58.743,68 €. Grad Slunj je za rad Knjižnice osigurao 49.139,00 €. Knjižnica i čitaonica iz svojih vlastitih sredstava i pomoći osigurava 9.104,68 €.

- U sklopu ***Aktivnosti Stručno, administrativno i tehničko osoblje,*** osigurana su sredstva za plaće i materijalna prava zaposlenih – 32.400,00 € (skupina 31), materijalne rashodi koji uključuju troškove naknade v.d. ravnatelju, uslugu student servisa radi zamjene za godišnji odmor pomoćnog knjižničara, nabavke uredskog materijala, usluge održavanja opreme, usluge telefona, pošte, računalne usluge i slično – 13.624,68 € (skupina 32), te ostale financijske usluge - 160,00 € (skupina 34).

- U sklopu ***Aktivnosti Kulturna događanja***, planira se 2.900,00 € za troškove obilježavanja Noći knjige, Mjeseca hrvatske knjige, predstavljanja novih književnih djela, organiziranja radionica za djecu i slično.

- ***Kapitalnim projektom Opremanje knjižnice*** planirano je 9.159,00 € za nabavku novih knjiga, te 500,00 € za nabavu potrebne uredske opreme.